62016TJ0627(01)_INF
Üldkohtu (neljas koda) 15. detsembri 2021. aasta otsus – Tšehhi Vabariik vs. komisjon
(kohtuasi T-627/16 RENV)
EAGF ja EAFRD – Rahastamisest välja jäetud kulud – Tšehhi Vabariigi tehtud kulutused – Tootmiskohustusega sidumata otsetoetused – Tavapärased kohapealsed ja kaugseire teel läbiviidavad kontrollid – Lahknevused kontrollitulemustes – Viinamarjakasvatus- ja veinisektor – Investeeringute kohapealne kontroll valimi võtmise teel
1.
Põllumajandus – Rahastamine EAGFi poolt – Toetuste ja lisatasude maksmine – Liikmesriikide kohustus korraldada haldus- ja kohapealse kontrolli tõhus süsteem – Tavapärased kohapealsed ja kaugseire teel läbiviidavad kontrollid – Lahknevused nende kontrollide käigus tuvastatud rikkumiste määras – Tõsised ja põhjendatud kahtlused kaugseire teel kohapealsete kontrollide tõhususe suhtes – Ebapiisavad tõendid
(Komisjoni määrus nr 1122/2009, artikkel 26, artikli 31 lõige 2, artiklid 33 ja 35)
(vt punktid 61, 65, 69 ja 73)
2.
Põllumajandus – Rahastamine EAGFi poolt – Toetuste ja lisatasude maksmine – Liikmesriikide kohustus korraldada haldus- ja kohapealse kontrolli tõhus süsteem – Kaugseire teel toimuvad kontrollid – Juhumeetodil ja riskipõhiselt moodustatud valimid – Lahknevused nende kontrollide käigus tuvastatud rikkumiste määras – Tõsised ja põhjendatud kahtlused kaugseire teel kohapealsete kontrollide tõhususe suhtes – Puudumine
(Komisjoni määrus nr 1122/2009, artiklid 26 ja 31)
(vt punktid 75, 76, 78, 80, 81, 83 ja 86)
3.
Tühistamishagi – Tühistav kohtuotsus – Ulatus – Liidu õigusakti osaline tühistamine – Tingimus – Vaidlustatud akti tühistatavate osade eraldatavus – Komisjoni otsus, mis puudutab EAGFi rahastuse üle peetava raamatupidamisarvestuse kontrollimist ja heakskiitmist – Põhjendamatult kohaldatud finantskorrektsiooni eraldatavus
(ELTL artikkel 263; Euroopa Parlamendi ja nõukogu määrus nr 1306/2013, artikli 52 lõige 1)
(vt punktid 88 ja 89)
4.
Institutsioonide aktid – Põhjendamine – Kohustus – Ulatus – Komisjoni otsus, mis puudutab EAGFi rahastuse üle peetava raamatupidamisarvestuse kontrollimist ja heakskiitmist – Otsus, milles on piisavalt selgelt esitatud eiramise põhjused
(ELTL artikkel 296)
(vt punktid 113 ja 114)
5.
Põllumajandus – Ühine turukorraldus – Ümberkorraldus- ja muutmistoetused veinisektoris – Veinisektori kontrollimine – Kohapealsed kontrollid – Kohusus viia enne investeerimistoetuste maksmist läbi süstemaatilised kohapealsed kontrollid – Puudumine
(Komisjoni määrus nr 555/2008, artikkel 19 ja artikli 77 lõige 3)
(vt punktid 119 ja 120)
6.
Tühistamishagi – Tühistav kohtuotsus – Ulatus – Liidu õigusakti osaline tühistamine – Tingimus – Vaidlustatud akti tühistatavate osade eraldatavus – Põhjendamatult kohaldatud finantskorrektsiooni eraldatamatus – Tühistamine
(ELTL artikkel 263)
(vt punktid 122, 125 ja 127)
Ese
ELTL artikli 263 alusel esitatud nõue tühistada komisjoni 20. juuni 2016. aasta rakendusotsus (EL) 2016/1059, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (ELT 2016, L 173, lk 59), osas, milles ei rahastata kulusid, mida Tšehhi Vabariik on kandnud EAGFi raames 462517,83 euro suuruses summas, mis puudutab tootmiskohustusega sidumata otsetoetusi, ja 636516,20 euro suuruses summas, mis puudutab veinisektori investeeringutega seotud kulusid.
Resolutsioon
1.
Tühistada komisjoni 20. juuni 2016. aasta rakendusotsus (EL) 2016/1059, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames, osas, milles ei rahastata järgmisi kulusid, mida Tsehhi Vabariik on kandnud EAGFi raames:
–
eelarveaastatel 2013–2015 tootmiskohustusega sidumata otsetoetustena 69054,23 eurot, seoses riskianalüüsi puudustega;
–
eelarveaastatel 2011–2014 veinisektori investeeringutega seotud kulude alusel 636516,20 eurot.
2.
Jätta hagi ülejäänud osas rahuldamata.
3.
Jätta Tšehhi Vabariigi ja Euroopa Komisjoni kohtukulud Üldkohtu ja Euroopa Kohtu menetlustes nende endi kanda.
4.
Jätta Rootsi Kuningriigi kohtukulud tema enda kanda.